钦定古今图书集成/明伦汇编/氏族典/第112卷 > 崔元略
## 钦定古今图书集成/明伦汇编/氏族典/第112卷 > 崔元略

按《唐书崔元略传》，元略，博州人。第进士，更辟诸府，迁
累殿中侍御史，以刑部郎中知御史杂事，进拜中丞。
时李夷简召为大夫，故诏元略留司东台，改京兆少
尹，行府事。数月，迁为尹，徙左散骑常侍。崔植当国，以
元略为宣抚党项使，辞疾不行。植奏：“不少责，无以示
群臣。”乃出为黔南观察使，徙鄂岳。久乃拜大理卿。敬
宗初，还京兆尹，兼御史大夫。俄授户部侍郎。太和“三
年，以户部尚书制度支，出为东都留守，改义成节度
使。”卒赠尚书左仆射。子铉。